CELEX: 62018TN0720
Language: et
Date: 2018-12-10 00:00:00
Title: Kohtuasi T-720/18: 10. detsembril 2018 esitatud hagi – AMVAC Netherlands versus EFSA

18.2.2019   
            
            
               ET
            
            
               Euroopa Liidu Teataja
            
            
               C 65/40
            
         
      10. detsembril 2018 esitatud hagi – AMVAC Netherlands versus EFSA
      (Kohtuasi T-720/18)
      (2019/C 65/52)
      Kohtumenetluse keel: inglise
      
         Pooled
      
      
         Hageja: AMVAC Netherlands BV (Amsterdam, Madalmaad) (esindajad: advokaadid C. Mereu, M. Grunchard ja S. Englebert)
      
         Kostja: Euroopa Toiduohutusamet (EFSA)
      
         Nõuded
      
      Hageja palub Üldkohtul:
      
                  —
               
               
                  tühistada EFSA 1. oktoobri 2018. aasta otsus, mis toimetati hagejale kätte 2. oktoobril 2018 ja mis puudutas hinnangut taotlusele konfidentsiaalsuse tagamiseks seoses toimeaine Ethoprophos heakskiitmise uuendamise taotlusega;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et pädevust on ületatud.
                  
                              —
                           
                           
                              Vaidlustatud otsuse tulemusena avaldatavad dokumendid tuleb avaldada nii, et osad lõigud on varjatud, sest kostja tegevus (toimeainete klassifitseerimine) toimus selgelt väljaspool talle antud pädevust.
                           
                        
            
                  2.
               
               
                  Teine väide, et rikutud on Euroopa Liidu õiguse aluspõhimõtteid.
                  
                              —
                           
                           
                              Vaidlusalune otsus tehti menetluses, milles ei järgitud hageja kaitseõigusi.
                           
                        
            
                  3.
               
               
                  Kolmas väide, et rikutud on määruse nr 1107/2009 (1) artiklit 63.
                  
                              —
                           
                           
                              Osa vaidlustatud otsuse tulemusena avaldatavatest dokumentidest sisaldab teavet, mis põhineb vääral ja puudulikul hinnangul ning mille avaldamine kahjustab hageja ärihuve.
                           
                        
            
         (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT 2009, L 309, lk 1).